kardosdrur/scandi-wiki huggingface dataset:
AktivBus

AktivBus er et kommunalt trafikselskab, der dækker bustrafikken i Flensborg og Harreslev med flere buslinjer og cirka 9 mio. passagerer om året. AktivBus fungerer som datterselskab til byens værker. 

Selskabets historie går tilbage til 1881, hvor Gustav Johannsen etablerede sporvejsdriften. Sporvejstrafikken blev dog indstillet i 1973. 1976 fulgte et nyt fælles linjekoncept for hele byen, som byens værker og den daværende private konkurerentvirksomhed AFAG satte i gang. 

I 1996 åbnedes den ombyggede busstation Flensborg ZOB ved Søndergårdender. 1999 blev Byens Værkers bybusser udliciteret som et nyt selvstændigt datterselskab ved navn AktivBus.

Linjer 
 1 Banegård - ZOB - Kruså
 2 ZOB – Harreslev Kors – Ved Laksebækken
 3 Frueskov - ZOB - Solitude
 4 Campus Uni – ZOB – Frøslevvej
 5 ZOB – Banegård– Campus – Sønderup – Hesttoft – ZOB (ringlinje)
 7 Tremmerup – ZOB – Ved Laksebækken
 10 Raiffeisengade – Søndertorvet – Sporskifte
 11 Tved Plak – Søndertorvet – Citti-Park – Sporskifte
 12 ZOB - Rude - Sporskifte 
 13 ZOB - Sandbjerg - Tarup 
 14 ZOB - Förde Park - Technologiezentrum

En del af linjerne køres på vegne af FördeBus og Autokraft.

Eksterne henvisninger 

 Trafikselskabets hjemmeside (på tysk)

Trafikselskaber i Tyskland
Virksomheder i Flensborg

de:Aktivbus Flensburg
De samvirkende danske Lejerforeninger

De samvirkende danske Lejerforeninger var den første landsorganisation for lejere i Danmark. Den blev dannet ved et møde i Odense søndag den 28. januar 1917. Ved mødet var der repræsentanter fra 8 byer. Det oplyses i f.m. mødet, at der er 4 foreninger under dannelse i yderligere 4 byer. Den første formand var redaktionssekretær Bernhard Digman Therkildsen fra Ringkøbing.

Organisationen voksede hurtigt i de første år, men svækkedes derefter i takt med at den huslejeregulering, der var indført under 1. verdenskrig, blev rullet tilbage.

Under 2. verdenskrig benyttede kræfter fra den socialdemokratiske bevægelse i 1941 situationen til at oprette en ny landsorganisation - Danmarks Lejerforbund.

Det på et tidpunkt, hvor Danmarks Kommunistiske Parti, som havde fået en betydelig indflydelse i De samvirkende danske Lejerforeninger, stod svagt.

Lejerbevægelsen fik således fra dette tidspunkt to landsorganisationer.

De samvirkende danske Lejerforeninger eksisterede fortsat - indtil organisationen i 1966 blev sammensluttet med Danmarks Lejerforbund til den nye fælles Lejernes Landsorganisation

Foreninger fra Danmark
Etableret i 1917
Boligleje
Damflagermus

Damflagermusen (Myotis dasycneme) er en flagermusart, som tilhører familien barnæser. I Danmark findes damflagermusen hovedsageligt i Midt- og Østjylland, den er set på Bornholm, i Sydsjælland og på Falster, men der er sandsynligvis tale om besøg fra Sverige eller Baltikum.

Damflagermusen er på EF-Habitatdirektivets Bilag II og IV, hvilket betyder at den kræver så streng beskyttelse, at Danmark skal udpege habitatområder. Damflagermusen er også omfattet af Flagermus-aftalen, og derudover er damflagermusen fredet i Danmark.
Den er overvåget i NOVANA.

Hensynet til damflagermusen betød at Planklagenævnet og Miljø- og Fødevareklagenævnet i november 2020 ophævede Aalborg og Vesthimmerlands Kommuners tilladelse til opførelsen af en vindmøllepark på Nørrekær Enge.

Referencer

Eksterne henvisninger 

Småflagermus
Danske arter i Habitatdirektivet
Danmarks pattedyr
Bechsteins flagermus

Bechsteins flagermus (Myotis bechsteinii) er en flagermusart, som tilhører familien barnæser.

Bechsteins flagermus er på EF-Habitatdirektivets Bilag II og IV, hvilket betyder at den kræver så streng beskyttelse, at Danmark skal udpege habitatområder, og derudover er Bechsteins flagermus fredet i Danmark.  Bechsteins flagermus er vurderet som truet art på den danske rødliste 2019.

Udseende 
Bechsteins flagermus har et vingefang på 24-28 cm, en kropslængde på 4,3-5,5 cm og en vægt mellem 7 og 13 g. Dens brede, spidse ører er 2-3 cm lange. Pelsen er rødbrun på oversiden og lysegrå på undersiden.

Udbredelse 
I Danmark er den muligvis at finde på Bornholm.

Referencer

Eksterne henvisninger 

Småflagermus
Danske arter i Habitatdirektivet
Allan Edwall

Johan Allan Edwall (25. august 1924 i Hissmofors - 7. februar 1997) var en svensk skuespiller, instruktør, musiker, teaterdirektør, forfatter med mere, som i sit hjemland var en kendt teaterskuespiller, der var fastansat i flere perioder på Dramaten. Såvel i Sverige som i mange andre lande er han måske mest kendt som film- og tv-skuespiller, ikke mindst i en lang række af Astrid Lindgren-filmatiseringerne fra perioden 1971-1984. Mange vil huske ham som Emil fra Lønnebergs koleriske far, men han havde også vigtige roller i Rasmus på farten, Brødrene Løvehjerte og Ronja Røverdatter.

Allan Edwall blev uddannet på Dramatens elevskole 1949-1952, og han var ansat ved samme teater i perioderne 1952-1955, 1958-1962 og 1963-1971. Han var freelance 1955-1957 og efter 1971. 

Han blev flittigt anvendt i det svenske tv-teater fra 1962, og han fik sit store folkelige gennembrud i dramatiseringen af August Strindbergs Hemsøboerne, hvor han spillede hovedrollen som den unge mand Carlsson. Han havde også betydelige roller i filmatiseringen af Vilhelm Mobergs Udvandrerne og i Ingmar Bergmans Fanny og Alexander.

Sideløbende med sin skuespillerkarriere virkede Edwall også som manuskriptforfatter og film- og teaterinstruktør og stod blandt andet bag filmen Åke og hans verden'' (1984). Endvidere har han skrevet fire romaner.

Som musiker opererede Allan Edwall især inden for visegenren, og han skrev og indspillede en række viser, der typisk har folkemusikindslag, heriblandt brug af harmonika og violin. Hans tekster viser et stærkt samfundsengagement og solidaritet med de svage. Han udgav seks album i perioden 1979-1991, og efter hans død er der udkommet flere album.

Noter

Eksterne henvisninger 
 

 

Skuespillere fra Sverige
Instruktører fra Sverige
Musikere fra Sverige
Forfattere fra Sverige
Francisco Valdés

Francisco Segundo Valdés Muñoz (19. marts 1943 - 10. august 2009) var en chilensk fodboldspiller (offensiv midtbane) og -træner.

Valdés tilbragte hele sin 20 år lange karriere i hjemlandet, hvor han blandt andet var tilknyttet Colo-Colo, Unión Española og Santiago Wanderers. Længst tid spillede han hos Colo-Colo, hvor han var tilknyttet af tre forskellige omgange, og var med til at vinde to chilenske mesterskaber og én pokaltitel. Han er den mest scorende spiller i den chilenske ligas historie.

Valdés spillede desuden 50 kampe og scorede ni mål for det chilenske landshold. Han var en del af det chilenske hold, der deltog ved VM i 1966 i England, hvor han dog ikke kom på banen. Otte år senere var han også med til VM i 1974 i Vesttyskland, hvor han spillede alle chilenernes tre kampe.

Titler 
Primera División de Chile
 1963 og 1972 med Colo-Colo

Copa Chile
 1974 med Colo-Colo

Referencer 

Fodboldspillere fra Chile
Fodboldspillere fra Colo-Colo
Fodboldspillere fra Unión Española
Fodboldspillere fra Santiago Wanderers
Fodboldspillere fra Cobreloa
Fodboldtrænere fra Chile
Personer fra Santiago de Chile
Deltagere ved verdensmesterskabet i fodbold 1966
Deltagere ved verdensmesterskabet i fodbold 1974
Pedro Araya Toro

Pedro Damián Araya Toro (født 23. januar 1942 i Santiago, Chile) er en tidligere chilensk fodboldspiller (højre kant).

Arayas karriere blev tilbragt i henholdsvis hjemlandet og i Mexico. Længst tid spillede han hos Universidad de Chile, hvor han i løbet af sine 11 sæsoner var med til at vinde fire chilenske mesterskaber. I Mexico repræsenterede han Real San Luis og Club Atlas.

Araya spillede desuden 65 kampe og scorede 14 mål for det chilenske landshold. Han var en del af det chilenske hold, der deltog ved VM i 1966 i England. Her spillede han alle holdets tre kampe, men kunne ikke forhindre at chilenerne blev slået ud efter det indledende gruppespil.

Titler 
Primera División de Chile
 1962, 1964, 1965, 1967 og 1969 med Universidad de Chile

Referencer 

Fodboldspillere fra Chile
Fodboldspillere fra Club Universidad de Chile
Personer fra Santiago de Chile
Roberto Hodge

Roberto Hodge Rivera (30. juli 1944 - 30. november 1984) var en chilensk fodboldspiller (midtbane).

Hodge spillede i løbet af sin karriere i henholdsvis hjemlandet og i Mexico. I hjemlandet tilbragte han blandt andet ni sæsoner hos Universidad de Chile, hvor han var med til at vinde fem chilenske mesterskaber. I Mexico spillede han for blandt andet América, hvor han var med til at vinde to mexicanske mesterskaber, samt for Tigres UANL.

Hodge spillede desuden 38 kampe for det chilenske landshold. Han var en del af det chilenske hold, der deltog ved VM i 1966 i England, hvor han dog ikke kom på banen.

Titler 
Primera División de Chile
 1962, 1964, 1965, 1967 og 1969 med Universidad de Chile

Copa Chile
 1977 med Palestino

Primera División de México
 1971 og 1972 med América

Copa Mexico
 1974 med América

Referencer

Eksterne henvisninger 
 

Fodboldspillere fra Chile
Deltagere ved verdensmesterskabet i fodbold 1966
Fodboldspillere fra Club Universidad de Chile
Fodboldspillere fra Club América
Fodboldspillere fra Tigres UANL
Olga Kameneva

Olga Davydovna Kameneva (, ; ) (født 1883, død 11. september 1941) var en bolsjevikisk revolutionær og sovjetisk politiker. Hun var Lev Trotskijs søster og Lev Kamenevs første hustru.

Politikere fra Sovjetunionen
Rød ormeøgle

Rød ormeøgle (Amphisbaena alba) er en ormeøgle fra familien Amphisbaenidae. Denne art kan bliver over 70 cm lang og er den største ormeøgle i det neotropiske faunaområde. Den afrikanske Monopeltis capensis bliver omtrent lige så lang, så det er usikkert hvilken art som er verdens længste ormeøgle. 

Amphisbaena alba hører hjemme i tropisk regnskov og savanne, men har også tilpasset sig jordbrugsområder. Ingen andre ormeøgler har en så vid udbredelse. Arten findes i hele Sydamerika øst for Andesbjergene og mangler kun i de tempererede områder i syd. Den findes i følgende lande og territorier: Bolivia, Brasilien, Colombia, Ecuador, Fransk Guyana, Guyana, Panama, Paraguay, Peru, Surinam, Trinidad og Tobago og Venezuela.

Referencer

Eksterne henvisninger 

Ormeøgler
Sabine River

The Sabine River (lokalt: Sabìina, Sabìnka ) er en 821 km lang flod som starter i det østlige Texas, og løber ud i 	Sabine Lake og videre ud i den Mexicanske Golf ved grænsen mellem Louisiana og Texas. I de nedre dele af flodløbet løber den gennem fyrreskov, og deretter gjennom bayou-områder. Afvandingsområdet er på 25 268 km². Flodsystemet har store nedbørsmængder, og floden er derfor den vandrigeste i Texas, selv om den langt fra er den længste. Frem til 1848 var den grænseflod mellem USA og Mexico. Navnet Sabinas kommer av det spanske ord for cypres, og refererer til sumpcypresserne der vokser langs floden.

Floden løber gennem et vigtigt olieproducerende område, og den nedre del ved Golfen er blandt de mest industrialiserede områder i det sydøstlige USA.

Se også 
 Vandløb i USA

Eksterne kilder/henvisninger 

 Benke, Arthur C., ed., and Cushing, Colbert E., ed.; Dahm, Clifford N.; Edwards, Robert J., and Gelwick, Frances P. (2005). "Chapter 5: Gulf Coast Rivers of the Southwestern United States" i Rivers of North America. Burlington, Massachusetts: Elsevier Academic Press. .

 Sabine River The Handbook of Texas Online

Vandløb i Texas
Vandløb i Louisiana
Ajolote

Ajolote (Bipes biporus) er en ormeøgle fra familien Bipedidae, der er endemisk til Baja California, Mexico . Den er en af fire arter af Amphisbaenia der har ben. Det bør ikke forveksles med Axolotl, en salamander (Ambystoma mexicanum), som normalt kaldes ajolote på spansk.

Referencer

Eksterne henvisninger 

Ormeøgler
Juan Olivares

Juan Segundo Olivares Marambio (født 20. februar 1941 i Viña del Mar, Chile) er en tidligere chilensk fodboldspiller (målmand).

Olivares tilbragte hele sin 17 år lange karriere i hjemlandet, hvor han var tilknyttet Santiago Wanderers, Unión Española og Magallanes. Med både Wanderers og Unión var han med til at vinde det chilenske mesterskab.

Olivares spillede desuden 33 kampe for det chilenske landshold. Han var en del af det chilenske hold, der deltog ved VM i 1966 i England. Her spillede han alle holdets tre kampe, men kunne ikke forhindre at chilenerne blev slået ud efter det indledende gruppespil. Otte år senere deltog han også ved VM i 1974 i Vesttyskland. Han kom dog ikke på banen i denne slutrunde, hvor han var reserve for førstevalget Leopoldo Vallejos.

Titler 
Primera División de Chile
 1969 med Santiago Wanderers
 1974 med Unión Española

Copa Chile
 1961 med Santiago Wanderers

Referencer 

Fodboldspillere fra Chile
Deltagere ved verdensmesterskabet i fodbold 1966
Deltagere ved verdensmesterskabet i fodbold 1974
Fodboldspillere fra Santiago Wanderers
Fodboldspillere fra Unión Española
Personer fra Viña del Mar
Gurbanguly Berdimuhammedow

Gurbanguly Berdimuhammedow (,  (eller Гурбангулы) Мяликгулыевич Бердымухаммедов) (født 29. juni 1957) er Turkmenistans præsident. Han har haft posten siden 21. december 2006, da han blev fungerende præsident efter Saparmurat Nijasovs død. De kommer begge fra partiet Turkmenistans demokratiske parti. Den 14. februar 2007 blev Berdimuhammedow udråbt til præsident efter at have vundet præsidentvalget tre dage tidligere med 89% af stemmerne.

Gurbanguly Berdimuhammedow er ligesom sin forgænger blevet genstand for persondyrkelse i Turkmenistan. Den 25. maj 2015 blev en forgyldt kæmpestatue af ham indviet i Ashgabat.

Referencer 

Turkmenistans præsidenter
Nuværende statsoverhoveder
Politikere fra Turkmenistan
Armando Tobar

Armando Segundo Tobar Vargas (født 7. juni 1938, død 18. november 2016) var en chilensk fodboldspiller (angriber).

Tobar spillede i hjemlandet for henholdsvis Santiago Wanderers i Valparaíso og Universidad Católica i Santiago. Med begge klubber var han med til at vinde det chilenske mesterskab, ligesom det med Wanderers blev til to pokaltitler.

Tobar spillede desuden 33 kampe for det chilenske landshold. Han var en del af det chilenske hold, der vandt bronze ved VM i 1962 på hjemmebane. Her spillede han fire af holdets seks kampe i turneringen, inklusive bronzekampen mod Jugoslavien. Han var også med til VM i 1966 i England, hvor han spillede én kamp.

Titler 
Primera División de Chile
 1958 med Santiago Wanderers
 1966 med Universidad Católica

Copa Chile
 1959 og 1961 med Santiago Wanderers

Referencer 

Fodboldspillere fra Chile
Deltagere ved verdensmesterskabet i fodbold 1962
Deltagere ved verdensmesterskabet i fodbold 1966
Fodboldspillere fra Club Deportivo Universidad Católica
Fodboldspillere fra Santiago Wanderers
Turkmenistans demokratiske parti

Turkmenistans demokratiske parti er det dominerende politiske parti i Turkmenistan. Partiet blev grundlagt den 16. december 1991 og herefter ledet af Saparmurat Niyazov fra afviklingen af Sovjetunionen, feam til hans død 21. december 2006. Gurbanguly Berdimuhammedow, som i dag er præsident i landet, overtog lederposten i partiet efter Niyazov, Gurbanguly valgte til fordel for partipolitikken i landet valgt at gå af som leder den 18. august 2013, hans beslutning kom angivelig af han ønsket at fremme et flerpartisystem. Kasymguly Babaev er i dag leder af partiet.

Ledere 
Liste over ledere i Turkmenistans demokratiske parti:

Politiske partier i Turkmenistan
Rubén Marcos

Rubén Marcos Peralta (6. december 1942 - 14. august 2006) var en chilensk fodboldspiller (central midtbane).

Marcos spillede, på nær en enkelt sæson hos Emelec i Ecuador, hele sin karriere i hjemlandet. Her var han primært tilknyttet Universidad de Chile, hvor han spillede i samlet 10 sæsoner, og var med til at vinde fem chilenske mesterskaber.

Marcos spillede desuden 43 kampe og scorede syv mål for det chilenske landshold. Han var en del af det chilenske hold, der deltog ved VM i 1966 i England Her spillede han alle chilenernes tre kampe og scorede to mål, men kunne ikke forhindre at holdet blev slået ud, efter kun at have opnået ét point i det indledende gruppespil.

Titler 
Primera División de Chile
 1962, 1964, 1965, 1967 og 1969 med Universidad de Chile

Referencer 

Fodboldspillere fra Chile
Fodboldspillere fra Club Universidad de Chile
Ignacio Prieto

Ignacio Prieto Urrejola (født 23. september 1943 i Santiago, Chile) er en tidligere chilensk fodboldspiller (forsvarer) og -træner.

Karriere 

Prietos karriere blev tilbragt i både Chile, Uruguay og Frankrig. I hjemlandet spillede han i en lang årrække for Santiago-storklubben Universidad Católica, hvor han var med til at vinde det chilenske mesterskab i 1966. Fra 1968 til 1971 spillede han hos Nacional i den uruguayanske hovedstad Montevideo. Her var han en del af et succesfuldt hold, der vandt hele tre uruguayanske mesterskaber samt både Copa Libertadores og Intercontinental Cup i 1971. I Frankrig var han i fem år tilknyttet Lille, og spillede også en enkelt sæson hos Laval.

Prieto spillede desuden 29 kampe og scorede tre mål for det chilenske landshold. Han var en del af det chilenske hold, der deltog ved VM i 1966 i England, hvor han spillede alle sit lands tre kampe i turneringen, der endte med et exit efter gruppefasen.

Efter at have indstillet sin aktive karriere havde Prieto et succesfuldt forløb som træner. Her stod han blandt andet i spidsen for sin gamle klub som aktiv, Universidad Católica, som han førte frem til to mesterskaber, samt Colo-Colo og mexicanske Cruz Azul.

Titler

Titler som spiller 
Primera División de Chile
 1966 med Universidad Católica

Primera División Uruguaya
 1969, 1970 og 1971 med Nacional

Copa Libertadores
 1971 med Nacional

Intercontinental Cup
 1971 med Nacional

Titler som træner 
Primera División de Chile
 1984 og 1987 med Universidad Católica

Copa Chile
 1983 med Universidad Católica
 1994 med Colo-Colo

Referencer 

Fodboldspillere fra Chile
Fodboldspillere fra Club Deportivo Universidad Católica
Fodboldspillere fra Club Nacional de Football
Fodboldspillere fra Lille OSC
Fodboldtrænere fra Chile
Personer fra Santiago de Chile
The Reptile Database

The Reptile Database (engelsk for Krybdyrsdatabasen) er en videnskabelig database som samler taksonomisk information om alle nulevende arter af krybdyr (dvs. der er ingen fossile arter som f.eks. dinosaurer). Databasen fokuserer på arter (i modsætning til højere rangeringer som f.eks. familie) og omfatter alle flere end 9.900 i øjeblikket anerkendte arter, omend der sædvanligvis er en forsinkelse på op til et par måneder før nybeskrevne arter kommer online. Databasen samler videnskabelige navne, navne på andre sprog (hovedsageligt engelsk), synonymer, litteraturhenvisninger, udbredelsesinformation, typeinformation, etymologi og anden videnskabelig relevant information.

Historie 

Databasen blev startet i 1995 som EMBL Reptile Database da grundlæggeren, Peter Uetz, var student ved European Molecular Biology Laboratory (EMBL) i Heidelberg, Tyskland. Thure Etzold havde udviklet den første web-grænseflade for EMBL's DNA-sekvensdatabase, og den blev også brugt til krybdyrsdatasen. I 2006 flyttede databasen til The Institute of Genomic Research (TIGR) og blev en kort overgang kaldt TIGR Reptile Database indtil TIGR blev en del af J Craig Venter Institute (JCVI) hvor Uetz var associeret professor indtil 2010. Siden 2010 er databaset kørt på servere i Tjekkiet med Peter Uetz og Jirí Hošek, en tjekkisk programmør, som ansvarlige.

Indhold 

Pr. januar 2014 indeholder The Reptile Database mere end 9.900 arter (inkl. omkring 2.800 underarter), mere end 33.000 litteraturhenvisninger og omkring 7.000 fotografier. Databasen er vokset konstant siden starten med gennemsnitligt omkring 120 nye beskrevne arter om året over den sidste dekade.

Forhold til ande databaser 
The Reptile Database har været med i Species 2000-projektet som har lavet Catalogue of Life (CoL), en metadatabase med mere end 130 artsdatabaser som katalogiserer alle levende arter på Jorden. CoL giver taksonomisk information til Encyclopedia of Life (EoL). The Reptile Database samarbejder også med World Register of Marine Species (WoRMS), citizen science-projektet iNaturalist, og linker til IUCN's rødliste. NCBI's taksonomidatabase linker til The Reptile Database.

Referencer

Eksterne henvisninger 
 The Reptile Database — Hjemmeside
 Reptile Database Search — Søgeside hos Reptarium

Krybdyr
Databaser
Leopoldo Vallejos

Leopoldo Manuel Vallejos Bravo (født 16. juli 1944 i Santiago, Chile) er en tidligere chilensk fodboldspiller (målmand).

Vallejos spillede hele sin karriere (1964-1986) i hjemlandet, hvor han blandt andet var tilknyttet Universidad Católica, Unión Española og Everton Viña del Mar. Med alle tre klubber var han med til at vinde det chilenske mesterskab.

Vallejos spillede desuden 20 kampe for det chilenske landshold. Han var en del af det chilenske hold, der deltog ved VM i 1974 i Vesttyskland. Her spillede han alle landets tre kampe i turneringen, hvor chilenerne dog blev slået ud efter det indledende gruppespil.

Titler 
Primera División de Chile
 1966 med Universidad Católica
 1973 og 1975 med Unión Española
 1976 med Everton Viña del Mar

Referencer 

Fodboldspillere fra Chile
Fodboldspillere fra Club Deportivo Universidad Católica
Fodboldspillere fra Unión Española
Fodboldspillere fra Everton de Viña del Mar
Personer fra Santiago de Chile
Deltagere ved verdensmesterskabet i fodbold 1974
Catalogue of Life

Catalogue of Life er en web-baseret taksonomisk database, som blev lanceret i juni 2001 af Species 2000 og Integrated Taxonomic Information System (ITIS). Formålet med Catalogue of Life er at indsamle taksonomiske oplysninger om alle verdens arter, et komplet katalog over alle kendte organismer på jorden. Catalogue of Life samler data fra 145 forskellige taksonomiske databaser, bygget op af specialister verden over.

Udgaven fra 2014 indeholder 1.586.234 arter, og dette estimerede Catalogue of Life som værende lidt over 3/4 af verdens kendte arter på det tidspunkt.

Referencer

Eksterne henvisninger 
 Catalogue of Life 

Databaser
Taksonomi (biologi)
Alberto Quintano

Alberto Guillermo Quintano Ralph (født 26. april 1946 i Santiago, Chile) er en tidligere chilensk fodboldspiller (forsvarer).

Quintano spillede i samlet 13 sæsoner for Santiago-storklubben Universidad de Chile. Her var han med til at vinde hele fire chilenske mesterskaber og én pokaltitel. Han var også i seks år tilknyttet Cruz Azul i Mexico, som han hjalp til tre mexicanske mesterskaber i træk.

Quintano spillede desuden 49 kampe for det chilenske landshold. Han deltog ved VM i 1974 i Vesttyskland, hvor han spillede alle sit lands tre kampe. Han var også med til at vinde sølv ved Copa América i 1979.

Titler 
Primera División de Chile
 1964, 1965, 1967 og 1969 med Universidad de Chile

Copa Chile
 1979 med Universidad de Chile

Primera División de México
 1972, 1973 og 1974 med Cruz Azul

Referencer 

Fodboldspillere fra Chile
Fodboldspillere fra Club Universidad de Chile
Fodboldspillere fra Club Deportivo Universidad Católica
Fodboldspillere fra Cruz Azul
Personer fra Santiago de Chile
Deltagere ved verdensmesterskabet i fodbold 1974
Gravende kobra

Gravende kobra er en giftig slange, der hører til slægten Naja, der er en del af familien giftsnoge. Arten findes i Republikken Congo, Den Demokratiske Republik Congo og Cameroun i Afrika.

Slægten Paranaja blev synonymiset med slægten  Naja i en nylig molekylær fylogenetisk undersøgelse, da denne art er nært beslægtet med Skovkobraen (Naja melanoleuca)

Underarter 
Naja multifasciata anomala (Sternfeld, 1917)  
Naja multifasciata duttoni (Boulenger, 1904) 
Naja multifasciata multifasciata (Werner, 1902)

Referencer

Eksterne henvisninger 

Naja
Slanger fra Afrika
Sean Edwards

Sean Edwards (6. december 1986 – 15. oktober 2013) var en professionel britisk racerkører. Han var som co-driver med til at vinde 24-timers racerløbet på Nürburgring i 2013 . Han døde som passager i en privat testkørsel i oktober 2013, på en racerbane i Queensland, Australien .

Eksterne kilder

Eksterne henvisninger 
 

Motorsportsfolk
Sportsfolk fra England